intr'un momemt când elementul ucraineian din 
Nordul Basarabiei tindea să se coboare sipre locu¬ 
rile libere dinspre Sud. 

Privitor la constatările dela Vâprova şi Dăşcova, 
jud, Orhei, nu se pot trage încă concluzii, de oa¬ 
rece materialul monografic adunat în aceste sate 
e în lucru. 

Activitatea noastră în viitor se rezumă deci la 
următoarele: 

1. Tipărirea Buletinului, Tom. III, 1939, cu stu¬ 
dii privitoare la Popeştii de Sus, jud. Soroca. 

2. Cercetarea monografică a regiunii Codrilor 
Centrali ai Basarabiei, într'o perioadă de 3 ani- 
Pentru cercetări monografice mai amănunţite s'au 
ales satele: Vâprova, jud. Orhei; Horodişte şi 
Ulmu, jud. Lăpuşna. 

Odată cu aceste sate se va cerceta şi vieaţa sa¬ 
telor din împrejurime, pentru a se întocmi mono¬ 
grafia întregii regiuni a Codrului. 

3. Tipărirea Monografiei regiunii Codrului. 

4. Organizarea Muzeului, expoziţiei fotografice 
şi a arhivei monografice a Institutului. 

5. întocmirea bibliografiei, privitoare la Basa¬ 
rabia. 

6. Organizarea de expoziţii şi comunicări mono¬ 
grafice după fiecare campanie de lucru, între lu¬ 
nile Ianuarie, Februarie. 

7. Studiul problemelor speciale cum sunt de 


pildă: bugetele ţărăneşti, migraţiunile în scop de 
căutare de lucru, etc., vor fi de asemeni urmărite 
cu interes deosebit. 

Prin suspendarea legii Serviciului Social, s’a re¬ 
venit la vechiul Institut Social Român din Basa¬ 
rabia. 

In prezent însă Institutul nu-şi poate desfăşura 
programul său de activitate arătat mai sus din 
lipsă totală de mijloace materiale. 

In acest scop, vă rugăm să binevoiţi, a ne acorda 
o subvenţie, cu care să putem continua activitatea 
noastră până la încadrarea în Institutul de Ştiinţe 
Sociale al României, înfiinţat în luna Noemvrie 
1939. 

Tot odată, vă mai rugăm să binevoiţi a dispune 
ca să ne cumpere o serie de exemplare din Bule¬ 
tinul Institutului nostru, pentru a fi dăruite ceti¬ 
torilor concentraţi. 

Credem că studiile privitoare la Basarabia, pu¬ 
blicate în Buletinull nostru, vor forma o lectură 
interesantă şi plăcută pentru intelectualii concen¬ 
traţi şi aduşi să apere graniţa de răsărit a Ţării, 
a cărei populaţie românească au datoria s'o cu¬ 
noască pentru a o apăra cu mai multă însufle¬ 
ţire. 

Preşedinte, TH. AL. ŞTIRBU 

Secretar General, P. Ştefănucă 


Extras din Sociologie Românească, an IV, nr 1-4, 1942 

UN SEMINAR DE MONOGRAFIE SOCIOLOGICĂ 


In anul 1929, d-1 profesor D, Guşti mi-a făcut 
cinstea de a mă însărcina cu conducerea unui Se¬ 
minar de monografie sociologică, pe lângă catedra 
sa de Sociologie. 

Eram în plină desfăşurare a campaniilor mono¬ 
grafice. Vară de vară, studenţii Facultăţii de Litere 
din Bucureşti — şi deseori dela alte Facultăţi — 
plecau, împreună cu Profesorul lor, în cercetări de 
specialitate, făcute în satele româneşti. Materialul 
şi mai ales experienţa oare se aduna astfel, deter¬ 
minaseră o adevărată schimbare de mentalitate în 
sânul tineretului din acea vreme: anul întreg şcolar 
ne apărea ca o simplă perioadă de pregătire a cam¬ 
paniei de vară. Cursul teoretic, profesat dela 
catedră, lecturile de bibliotecă, discuţiile de Semi¬ 
nar, avea pentru noi un singur scop: să ne facă 
mai apţi a lucra temeinic în adevărata şcoală şi 


adevăratul şantier de muncă grea, care erau pentru 
noi monografia. Asistam şi trăiam noi înşine o 
răsturnare de perspective, accentul efortului nos¬ 
tru fiind puis întreg pe ceea ce de obiceiu era ,,va¬ 
canţa mare”, vacanţă oare forma acuma maximum 
de efort şi în acelaşi timp contactul cel mai strâns 
cu „alma mater" cea vie, în care an de an se întâl¬ 
neau tinerii de abea sosiţi, cu cei oare de mult ter¬ 
minaseră studiile universitare. 

Ca să facem tocmai acest contact între novici şi 
între „bătrânii monografiei", ca să ne adunăm deci 
monografişti noi, nesfârşite discuţii şi lucrări ereau 
duse în sânul Seminarului de Sociologie, în sălile 
bibliotecei care pe acea vreme ereau cele mai sgo- 
motoase, dar şi cele mai cald primitoare din toată 
Universitatea. Era un adevărat Seminar de Mono¬ 
grafie Sociologică, născut spontan, ca o rezonanţă 

întârziată a şedinţelor de discuţie purtate peste 
vară, seara, un Seminar, în care asistenţi erau to¬ 
talitatea monografiştilor, iar studenţi, aceiaşi mono- 
grafişti şi noi şi vechi, cu rândul. 

Seminarul organizat, a venit doar pe urmă, ca 
o simplă sistematizare şi oficializare a acestui Se¬ 
minar spontan pe care îl alcătuia contactul perma¬ 
nent dintre tinerii colaboratori şi laolaltă munci¬ 
tori pe acelaşi domeniu. 

In asemenea condiţii, era firesc ca luânid asupra 
mea sarcina de a sistematiza lucrările, să lupt din 
răsputeri pentru păstrarea liniei generale de des- 
voltare şi mai ales a atmosferei de prietenie ştiin¬ 
ţifică, în mijlocul căreia eu însumi crescusem. 

Fiind Seminarul acesta un Seminar liber, iar eu 
un asistent onorific, ne-am putut îngădui anume 
libertăţi, atât de expunere cât şi de metodă de 
lucru, anume prospeţime în viziunea scopului pe¬ 
dagogic urmărit, care, cât de cât, dădea muncii 
noastre aspectul unei sincere colaborări deplin con¬ 
simţite, din pură patimă a ştiinţei pornite şi înte¬ 
meiată pe o erarhie ca între fraţi mai mari şi mai 
mici, fără nimic rigid şi nimic pedant într'însa. 

De sigur că, trecând vremea, Seminarul a devenit 
la un moment dat obligatoriu pentru anume grupă 
de studenţi şi, din păcate, din anul 1934, încetând 
prima fază a monografilor sociologice, făcute sub, 
conducerea personală şi directă a Profesorului 
nostru, cu singurele puteri ale Seminarului de So¬ 
ciologie, iar pe de altă parte grupul monografiş¬ 
tilor îmbătrânind şi uneori înăsprindu-se de greu¬ 
tăţile vieţii, a trebuit să plătim şi noi preţul ori¬ 
cărei izbânzi: ce câştigasem în extensiune, am pier¬ 
dut desigur în adâncime, în elan sincer şi desinte- 

A trebuit deci să înlocuim darurile fireşti ale 
perioadei romantice care izvorau din masiva şi 
darnica participare a tuturor, printr'o sistematizare 
pedagogică din ce în ce mai severă. 

Scopul Seminarului a rămas însă mereu acelaşi: 
să prelungească experienţa verei trecute, pe plan 
teoretic; să pregătească experienţa viitoare, printr'o 
ascuţire a uneltelor pe care aveam a le mânui. Iar 
pentru cei care, din felurite pricini nu puteau par¬ 
ticipa la muncile noastre, să le prilejuiască măcar 
un contact direct individual cu realitatea socială, 
deprinzându-i cu metodele severe ale ştiinţei sociale 
de azi, care se căleşte nu în seaca erudiţie de 
bibliotecă, ci în simbioza teoriei cu realul. 

Din desbaterile acestui Seminar, ca o consemnare 
în scris a rezultatelor atinse, a ieşit lucrarea redac¬ 
tată în 1930, „Tehnica monografiei sociologice", 


precum şi cea din 1936, „Monografia unui sat". 
Aceste volume au consttlttit, timp de mai bine de 
zece ani, manualul după care au învăţat toate se¬ 
riile de studenţi care au trecut pe la Seminarul de 
Sociologie monografică din Bucureşti. 

Şi tot ca un rezultat al acestui Seminar se poate 
considera, cel puţin într'o oarecare măsură, creş¬ 
terea ştiinţifică pe care au avut-o sutele de stu¬ 
denţi care au participat an de an la campaniile mo¬ 
nografice, fie ale Seminarului, fie cele pe care din 
1934 înainte le-a organizat Fundaţia Culturală Re¬ 
gele Mihai. 

Dar, în afară de cercetările executate colectiv, 
după cum spuneam, Seminarul pirilejuia şi cerce¬ 
tarea individuală. Seminarul se poate lăuda că ab¬ 
solut toţi cei care au trecut prin el, şi-au obţinut 
frecvenţa obligatorie pentru darea examenelor, au 
făcut lucrări care ira pus în contact cu realitatea 
socială, pe care i-am deprins a o cunoaşte şi preţui, 
indiferent de locul unde o găseşti. Aci, la Bucu¬ 
reşti, am început cercetările de sociologie urbană, 
prin anchete diriguite asupra Cartierului Tei, asu¬ 
pra altor cartiere, asupra unor cazuri individuale, 
care au dus la strângerea unui material documentar 
cât se poate de interesant. Iar pentru majoritatea 
cercetătorilor individuali, am găsit soluţia de a-i 
pune să studieze locurile lor de baştină, satul sau 
oraşul de provincie în care mergeau să-şi petreacă 
vacanţele. Ba însuşi Seminarul de Sociologie mono¬ 
grafică a fost într’ua an supus unei analize sociolo¬ 
gice. Toate aceste ereau menite să arate tuturora 
că, probelma sociologiei nu e o problemă de cărţi 
Învechite, ci o problemă vie, pe care cine ştie să o 
caute, o poate găsi oriunde. 

In acest scop, pe oare l-am socotit extrem de im¬ 
portant, am căutat să descopăr şi să întăresc în 
fiecare simţul observaţiei ştiinţifice, interesul pen¬ 
tru fapte, calităţi atât de rare, dar care odată ce le 
are cineva, îi sunt ca o baghetă magică cu putere 
de prefacere a realităţii, — searbădă întotdeauna şi 
uneori tragică, — într'o fermecătoare lume de gân¬ 
duri şi de taine care ţi se desvăluie doar ţie. „On 
se lasse de tout, saui de connaître", zice vechea în¬ 
ţelepciune a francezului. Şi sunt uneori vremuri 
pentru fiecare om şi pentru fiecare naţie, în care 
această sete de cunoaştere este cu adevărat sal¬ 
vatoare. 

Procedeul tehnic pe care l-am folosit a fost acela 
de a lăsa pe fiecare student în parte să-şi aleagă 
singur subiectul cercetării sale. In Seminarul de 
monografie sociologică nu s’a afişat niciodată o 
„listă de subiecte” şi nici nu s'a impus cuiva o 

anume temă. Dimpotrivă, fiecare a fost dator să-şi 
născocească singur problema, să spuie singur ce 
anume l-ar putea interesa, A fost ajutat deseori 
să-şi găsească singur calea, nu numai spre o teză 
de Seminar, ci sipre o aşezare definitivă a persona¬ 
lităţii lui. Lungi discuţii au fosrt purtate, cu fiecare 
în parte, pentru a determina trezirea unei curiozi¬ 
tăţi, a unui interes ştiinţific. 

Abeia după ce îşi alesese cineva subiectul pe care 
voia să-l studieze, începea faza a doua, în care i se 
aratau metodele pe care le putea întrebuinţa pen¬ 
tru a ajunge la o adevărată cercetare: cum anume 
trebue făcut planul lucrării, care sunt procedeele 
cele mai nimerite pentru a cerceta problema spe¬ 
cială aleasă, care sunt experienţele anterioare ale 
altora, consemnate în „bibliografia chestiunii", oare 
sunt capcanele şi primejdiile cercetării, căderea în 
robia cine ştie cărui „idol" din cei înşiraţi de Bacon 
sau din seria mai lungă încă ce se vădeşte aceluia 
ce face ştiinţă cu materialul acesta ingrat al socie¬ 
tăţii umane, frământate de atâtea patimi şi atâtea 
prejudecăţi. Şi cea mai mare bucurie a acestui Se¬ 
minar, a fost să vadă, ca un fenomen foarte deseori 
repetat, studenţi de la alte Facultăţi, venind să 
ceară sfaturi şi îndrumări pentru teze şi lucrări 
care nu aveau nimic de a face cu ştiinţa care se 
profesa aci. 

An de an, s'au strâns astfel anchete şi cercetări, 
consemnate în lucrări de Seminar, care de sigur nu 
sunt toate de o reală valoare ştiinţifică, dar care 
în tot cazul conţin măcar sâmburele unei informaţii 
inedite. Multe din ele au şi văzut lumina tiparului, 
în paginile „Sociologiei Româneşti", pagini de care 
de sigur îşi mai aduce aminte cetitorul. Astfel ex¬ 
celentele studii, a căror listă o dăm mai jos, sunt 
simple lucrări de Seminar: Marchitanii din, Spineni- 
Olt, Un sat, fabrică de căruţe, Grădinarii români 
din Slobozia Clinceni-Ilfoo, Oltenii dela Bălceşti- 
Vălcea, Amintiri cu privire la situaţia de dinainte 
de împroprietărire a unui sat de foşti clăcaşt, Miş¬ 
carea spre oraşe a locuitorilor din Arcani-Gorj, 
Cum folosesc oamenii din Apele Vii pământurile 
lor. Cetele de colindători din Luptători-Ilfov, 
Oteşti-Olt, Bileşti-Prahova, Valeni-Muscel, Ungu¬ 
renii dela Vaideeni-Vâlcea, împărţirea pe m. şi a 
trupurilor de moşie a satului Negoeşti-Mehedinţi', 
Vieaţa Turcilor din Cara Ezechioi-Durostor, Eco¬ 
nomia forestieră, Mijloc de traiu al Moţilor din 
cătunul Capşea, Locuinţele în satul de moşneni 
Dtoşti-Romanaţi, Lunca, un sat de fabricanţi şi ne¬ 
gustori de preşuri şi velinţe din Dîmboviţa, adică un 


total de 17 studii, publicate in anii II şi III ai re- 

Dar în afară de acestea, mai stau încă în manus¬ 
cris, la Seminarul de Sociologii, atâtea alte studii, 
care ar putea vedea lumina tiparului, cu mare folos 
pentru ştiinţa noastră. 

Socotesc util să le facem rapida însemnare, căci 
poate vor fi cândva utile, cine ştei cărui cerce¬ 
tător, interesat de anume probleme. 

Monografii sumare de sate: Bârseşti şi Săcele 
(Gorj)j Sirenaga şi Bălceşti (Vâlcea); Coteana şi 
Văleni (Olt); Plopşor (Dolj); Dobroteşti, Buzduc 
şi Ciorăşti (Romanaţi); Lupoaia (Mehedinţi); M- 
Kogălniceanu, Principesa Maria, Horia, Ciocăneşti 
(Ialomiţa); Miroşi (Teleorman); Nefliu, Dă- 
măroaia, Chitila, Plătăreşti (Ilfov); Titeşti (Ar¬ 
geş); Ciumeşti (Muscel); Valea Dulce, Frăsinet, 
Păcureţi (Prahova); Valea Unghiului, Cotul-Cio- 
rii, Rosetti, Ruşavăţ (Buzău); Jugureanu (Brăila); 
Babadag (Tulcea); Urecheşti (R,-Sărat); Lisa (Fă- 
găraşi); Sugag şi Cisnădioara (Sibiu); Sf. Gheor- 
ghe (Trei Scaune); Alba-Iulia (Alba); Bistriţa 
(Năsăud); Chilia (Satu-Mare); Domneşti (Ro¬ 
man); Valea Seacă (Putna); Munteni (Tecuci); 
Rădăuţi, Frăsari şi Cusuiul-din-Vale (Durostor); 
Tocmaz şi Cubei (Cahul); Bieşti (Orhei); Suru- 
ceni (Lăpuşna); Bolgrad, Ada-Kaleh. 

Studiul trupurilor de moşie: Liteni (Baia); Po¬ 
iana şi Principesa Maria (Ialomiţa); Corlatele, 
Vârtopu şi Didiţeşti (Dolj); Postăvari (Ilfov); R.- 
Vâlcea (Vâlcea); Mihăileşti şi Breaza (Buzău); 
Ocna-Dejului (Someş); Răsucenii-de-Jos (Vlaşca); 
Sibiel (Sibiu); Belitori (Teleorman); Ghergani 
(Dâmboviţa); Vomiceni (Cahul); Adam (Covur- 
lui); Făurei (Brăila); Gohor (Tecuci); Crăgneşti 
(Mehedinţi). 

Cadrul cosmic: Moreşti. şi Dumitreştii-de-Jos, 
(R.-Sărat); Stoiceni (Someş); Crivăţi (Ilfov); Poe- 
taş şi Dudescu (Brăila); Băicoi şi Păcureşti (Pra¬ 
hova); Pantelimonul-de-Jos şi Pecineaga (Con¬ 
stanţa); Vieru (Vlaşca).. 

Cadrul biologic: Starea sanitară a satului Stă- 
nileşti (Fălciu); Problema alcoolismului în Bălă- 
neşti (Gorj); Popuaţia satului Tatlângeac (Con¬ 
stanţa); Cadrul biologic din Slobozia (Argeş); Ra¬ 
chiul în satul Teiuş (Putna); Starea sanitară a 
oraşului Alexandria (Teleorman); Mortalitatea în 
Dărmăneşti (Bacău); Cadrul biologic al satului Ti- 
nosul (Prahova). 

Manifestări spirituale: Vălăritul în satul Cazaşu 
(Brăila); Biblioteca Armencea (Brăila); Obiceiuri 
de nuntă în Curpen (Gorj); Nuntă în satul Mica 
(Someş), Văleni (Muscel), Poenari; Sifilisul în 
Ulmeni (Ilfov); Moralitatea în Coconi (Ilfov); 
Vieaţa religioasă în Buceşti (Tecuci); Calendarul 
neoficial al satului Runcu (Dâmboviţa); Credinţe 
despre fizica cerească în satul Valea-Mare-Turia 
(Olt); Obiceiuri din satul Finta (Dâmboviţa); Ca¬ 
drul psihic al satului Ciuperceni (Gorj); Intelectua¬ 
lii din satul Măţău (Muscel); Manifestări religi¬ 
oase la Turcii din Constanţa; Manifestări religi¬ 
oase în Siliştea; Obiceiuri de nuntă în Palanca 
(Bacău); O descântătoare din Comăneşti (Bacău); 
Crucile de mormânt din piaţa Craiovei; Olăria din 
piaţa Craiovei; O horă în Prahova; Natura fizică 
organică în Cilibia (Buzău); Cazul sfintei din 
Herăstrău; Sărbătorile de Paşti în Vălari-Curpen 
(Gorj); 120 anchete cu privire la riturile de în¬ 
mormântare. 

Manifestări economice: Petrarii din Ghidighici 
(Lăpuşna); Florăresele din Capitală; doi iaurgii, 
o florăreasă şi un vânzător de ziare din Bucureşti; 
Ucenici industriali; Moara din Crăciuneşti (Gorj); 
Bâlciul din Caracal; Moara Trocanilor (Gorj); 
Formarea stânelor din Bizioru (Buzău); Munca 
în Drăganu (Argeş); Prelucrarea textilelor In 
Obârşia Nouă (Romanaţi); Comuna Glodeni (Dâm- 
boviţa) ca furnisoare de lucrătoare; Prunăritul în 
Corbu (Buzău); Pregătitul caselor în Pucioasa în 
vederea exploatării vizitatorilor; Pregătirea case¬ 
lor în Breaza în vederea exploatării vizitatorilor; 


Pescarii din Cetate; Pescuitul în balta Vădeni (ia¬ 
lomiţa); Pescarii din Teiul Doamnei (Bucureşti); 
Pescuitul în Nedeia (Dolj); Marchitanii din Spi- 
neni; Olarii din Horez; Neguţătorii ţărani de ţe¬ 
sături; Manifestări economice în Codlea (Braşov); 
Exploatarea sării la Slănic; Sârbii grădinari din 
Mărăcineni (Buzău); Plutaşii de pe Bistriţa; Mo¬ 
ţii căutători de aur; Trecerea dela agricultură la 
minerit în Ocna-Dejului; Fabricarea varului în 
Gorj. 

Manifestări juridice: Raporturi juridice în Gor- 
noviţa (Mehedinţi); Mărgăriteşti (R-Sarat); Mi- 
hai Bravul (Vlaşca); Gura Sărăţii (Buzău). 

Unităţi sociale diverse; obştii: Cartierul C, A. 
M,, Bucureşti; Armenii şi Lipovenii; O cabană de 
munte; O tabără de muncă de folos obştesc; Ve¬ 
cinătăţile din oraşul Sighişoara; Vecinătăţile din 
jud. Alba; Case din muzeul satului Fundul Mol¬ 
dovei, Gorj, Vâlcea; O familie; 56 de monografii 
de şcoli şi clase; 54 monografii de Biserici, Mă¬ 
năstiri şi Parohii; Cum se desfăşoară primăvara 
în Drăganu (Argeş); Mahalaua sârbească din Bu¬ 
zău; Colonia albaneză în Bucureşti; Garduri în co¬ 
muna Otopeni; Căsătoria şi familia în Oţeleni, 
Obştii de moşneni: Dragoslavele, Câmpulung, 
Berevoeşti, Aşezămintele moşteneşti dela judecăto¬ 
ria Stâlpeni-Muscel; Chiojd, Lopătari-Buzău; Căi- 
neni, Râul Vadului-Vâlcea; Ilovăţ (Mehedinţi). 

H. H. STAHL 


PLASA MODEL E C O N O MI C O - S O CI A L A 


DIN BU 

Fundaţia „Near East" din New-York, sub aus¬ 
piciile căreia funcţionează „Robert College'’ şi 
„American College", din Istambul, a acceptat pro¬ 
punerea Guvernului Bulgar de a colabora cu 
Facultatea Ştiinţelor Agronomice de pe lângă 
Universitatea din Sofia, la îndrumarea economico- 
socială a programei studiilor agronomice. In acest 
scop, d-1 Clayton Whipple, licenţiat în sociologie 
rurală şi în economie agrară, elevul distinsului 
Profesor Dwight Sanderson dela „Corneli Uni- 
versity", a fost trimis încă din 1935 în Bulgaria, 
unde a reuşit în scurt timp să înveţe limba bul- 


LGAR1A 

gară şi să poată astfel comunica direct cu stu¬ 
denţii dela Facultatea Agrară de sub conducerea 
d-lui Profesor Moloff. 

Programul adoptat de autorităţile bulgare se 
bazează pe trei principii fundamentale: 

1. Popularizarea adevărului ştiinţific prin reali¬ 
zări cu caracter demonstrativ. 

2. Socializarea sătenilor prin participarea lor la 
campania de lucru. 

3. Industrializarea întreprinderilor agricole, 
pentru a putea ridica standardul de vieaţă a mun¬ 
citorului agricol. 

